2 Kon 5:1-17 Verkondig! (Vroue en internasionale jeugdag)

Teks: 2 Kon 5:3

**Besprekingsvraag:**

Ons leef in ‘n stukkende wêreld  
**Jesus Christus is die opplossing**, die antwoord vir die mens in sy nood.

Die vraag is:  
Vertel jy ander mense van Jesus Christus?  
Verwys jy mense na Jesus Christus

**Vra jy dié vraag aan mense is die reaksie** dikwels:

Wie…ek…?

Dan volg verskeie verskonings soos:

* Dit is nie my styl nie
* Ek het nie uitgaande persoonlikheid nie…
* Geloof is ‘n persoonlik saak.

Lees 2 Konings 5:1-17

Ons **ontmoet vir Naäman** en sy **vrou se slavin**  
Naäman se CV

* 2de in bevel van Aram
* Gesiene man
* Vertroueling van die koning
* Skatryk
* Hoof van ‘n suksesvolle leer
* Rebelle leier /vryheidsvegter – dapper soldaat
* Suksesvolle strooptogte in oa Israel uitgevoer.
* Magtige,invloedryke man

Die **slawemeisie se naam word nie eers genoem nie**  
Haar verhaal:

* As kind onvoer uit Israel (sommige kommentare beweer sy het dalk gesien hoe Naäman se soldate haar ma vermoor.
* ‘n slaaf
* Geen mag of gesag
* Hulpeloos
* Bediende van Naäman se vrou
* Maar nie sonder hoop nie.

**Naäman het ‘n probleem gehad**.

Julle weet hoe dit werk as daar iets in jou lewe is,  
**waarvan niemand moet weet nie**.

Jy sal **alles in jou vermoë doen** om dit vir mense weg te steek,  
want jy voel anders is jou hele beeld daarmee heen.

**Naäman se probleem was melaatsheid**.  
Destyds ‘n gevreesde siekte toe nog geen medikasie gehad – opngeneeslik.

‘n Pynlike situasie.

‘**n Velsiekte wat ledemate laat afsterf en afval** het.  
Dalk meer pynlik is dat melaatse mense is uit die samelewing verstoot.  
Hulle het nie met jou gepraat nie.

As jy te naby aan hulle gekom het,   
 het hulle jou met klippe gegooi.

‘**n Melaatse reeds as dood gesien**.  
Melaatses moes saam met die aasdiere op die ashope sterf.

**‘n Bedreiging vir Naäman** waaraan sy mag, posisie, rykdom, invloedrykheid  
niks kon doen nie.

Op een of ander manier moes **die slawe meisie**   
van Naäman se melaatsheid **bewus geraak het**.

**Sy het raad gehad**.

Mevrou

*As Meneer net by die profeet in Samaria kon uitkom,   
dan sal hy vir Meneer van sy melaatsheid gesond maak (2Kon5:3)*

**Naäman was despreraat**.  
Hy het sy mediese toestand met sy koning gaan bespreek  
en dat daar moontlike hulp in Israel is.

**Koning was positief.**  
Wavragte geskenke is gelaai.  
Koning van Aram het ‘n diplomatieke brief aan die koning van Israel gestuur

*Ek het my dienaar Naäman met hierdie brief na jou toe gestuur.   
Wanneer hy by jou uitkom, moet jy hom van sy melaatsheid gesond maak. (2 Kon 5:6).*

Met die lees van dié brief   
was **Israel se koning so ontstelt** dat hy sy klere geskeur het.

1. Die onmoontlike word van hom verwag
2. Is die koning van Aram nou besig om skoor te soek

Intussen het die nuus soos ‘n veldbrand versprei.  
**Elisa het tot die koning se redding gekom**

*Laat Naäman na my toe kom,  
sodat hy kan besef dat daar ‘n profeet in Israel is. (2 Kon 5:8e)*

Dit gaan nie oor die profeet waarvan Naäman moes kennis neem nie.  
Dit gaan oor God.

**‘n Profeet is**

* iemand wat wys na God
* wat die wil van God in die hede, verlede en toekoms bekend maak.

**Naäman moes nie die profeet raaksien nie maar vir God**.

**Wonderwerke het ‘n getuieniskarakter**. (ook tydens Jesus se lewe)  
Dit vertel van God.

Die **groot waarde lê nie in die opspraakwekkendheid** daarvan nie  
maar in God wat dit laat plaasvind.

Ek dink die **koning was maar te bly om  
die “bucket te pass”** en   
Naäman is naarstiglik opsoek na genesing.

Hy het reguit na die profeet Elisa se huis gery.

**Op pad daarheen** glo ek was **daar ‘n opgewondenheid in Naäman**.  
Hy het by die koning van Israel beland agv sy koning se protocol,  
maar die ongelooflike het gebeur:

Terwyl hy by die koning van Israel was,   
het die profeet na wie die diensmeisie hom verwys het,   
aan die Koning ‘n boodskap gestuur.

Naäman moet na hom toe kom.

**Oppad het hy al gevisualiseer** hoe Elisa na hom uitkom  
 sy God hardop aanroep en smeek om genesing  
 terwyl hy sy hande oor die melaatsheid beweeg.

**Groot was sy teleurstelling**:

* geen protocol is gevolg nie
* Die profeet het nie eers na hom uitgekom nie
* Hy het die man nie eers gesien nie
* Net ‘n boodskapper met die boodskap
  + *Gaan was jou sewe maal in die Jordaan  
    dan sal jy gesond word en rein wees. (2 Kon 5:10b)*

**Woedend… was sy reaksie**:

“Wie dink hierdie profeet, wie is hy…  
Hy het nie eers uit gekom nie.  
Net: “gaan was jou 7x in die Jordaan”  
Wat ‘n vernedering…

Hy kon hom net sowel in Damaskus in ‘n rivier gaan afwas het  
Dit is elkgeval baie beter water as die in die Jordaan”

***Ry – dat ons hier wegkom***Dit is nie hoe ek behandel word nie…

**Die amptenare** wat saam met hom was het besef  
**Hoogmoed, is besig om hul meester te pootjie**…

**Sou die profeet iets 10x moeiliker gevra** het, bv. Bring vir my nog 10  
sulke wavragte geskenke   
sou hulle dit sekerlik gedoen het.

**Maar die opdrag is so eenvoudig**…  
“Was jou 7 x in die Jordaan”  
Generaal, wat kan u verloor?

“**Doen asb wat die profeet vra…”**

Wat ‘n vernedering vir Naäman  
Hy moes hom onderwerp aan die opdrag.

Sy **geloof moes in hoop oorgegaan** het.  
Wat na elke keer wat hy onderwater was en hom gewas het,  
het hy vermoedelik gekyk – en gesien het,   
Nog niks het verander nie.

**Maar hy het aangehou**.  
7x het hy homself gewas  
Sy vel het gesond geword, jonk soos die van ‘n klein seuntjie.

Daar en dan het Naäman besef:

‘**n Wonderwerk**!   
Dit was nie die koning van Israel óf die profeet nie,   
maar die God van Israel het ‘n wonderwerk bewerk.

Hy is gesond!

Daar en dan **het Naäman tot bekering gekom**.  
Hy en sy hele gevolg is terug na die profeet  
om te gaan dankie sê.

Maar **die profeet wou geen geskenke ontvang** nie,  
want hy het niks gedoen nie,

**God het die wonderwerk bewerk**.  
Hy moet die eer ontvang.

**Wat leer ons uit die geskiedenis?**

1. Jy moet getuig. Wie jy ookal as, hoe klein of gering in status of staanplek in die wêreld.
2. Al is jy ‘n slaaf in verdrukking
3. Werk vir die welsyn van die mense om jou. (Sy kon gedink het – vrek in jou ellende ontvoerder…)
4. Vertel dat Jesus Christus die opp is vir die stukkende wêreld
5. Gee aan God die eer – waar daar genesing kom.

Gaan, daar is ‘n stukkende wêreld wat jou boodskap moet hoor.

Amen